Tööinspektsiooni äsja valminud 9 kuu aruande järgi suurenes raskete tööõnnetuste arv võrreldes möödunud aasta sama ajavahemikuga 7% ehk 45 õnnetuse võrra.  Viimasel kahel aastal on raskete tööõnnetuste arv vaid vähesel määral suurenenud.  Kokku juhtus 9 kuuga 2542 tööõnnetust, neist 698 olid raskete tagajärgedega.    Surmajuhtumeid oli tänavu 21, mullu 25. Ligi pooled  surmajuhtumid (10) pandi kirja Tallinna ja Harjumaa ettevõtetes, veerand (4) Tartumaal. Surmajuhtumeid oli kuues maakonnas.  1000 töötaja kohta toimus kõige rohkem tööõnnetusi Lääne-Virumaal (8,7), Võrumaal (5,5), Järvamaal ja Pärnumaal (5,4). Eestis tervikuna oli tööõnnetuste suhtarv 4,3.    Kaks viiendikku tööõnnetustest (39%) juhtusid Tallinnas ja Harjumaal, ligi kümnendik nii Lääne-Virumaal, Ida-Virumaal ja kui ka Tartumaal. Kõige vähem oli tööõnnetusi Põlvamaal ja Järvamaal.